ফের লালুপ্রসাদ, স্ত্রী রাবড়িদেবী সহ পুত্র তেজপ্রতাপ যাদবকে তলব ইডির

বিহার: ফের অস্বস্তি বাড়ল বিহারের প্রাক্তন মুখ্যমন্ত্রী লালু প্রসাদ যাদবের (LaluPrasad Yadav)। লালুপ্রসাদকে ডেকে পাঠাল ইডি। ডাকা হয়েছে লালুপ্রসাদের স্ত্রী তথা সে রাজ্যের প্রাক্তন মুখ্যমন্ত্রী রাবড়ি দেবীতকেও (Rabri Devi) । লালু-পুত্র তেজপ্রতাপ যাদবও (Tej Pratap Yadav) ইডি-র (ED) সমন পেলেন। তথাকথিত ‘জমির বদলে চাকরি কেলেঙ্কারি’র অভিযোগে ডাক ইডি-র। আগামিকাল অর্থাৎ বুধবার ইডির অফিসে হাজিরার নির্দেশ দেওয়া হয়েছে লালু এবং তাঁর পরিবারের সদস্যদের।

অভিযোগ, রেলমন্ত্রী থাকাকালীন জমির বিনিময়ে চাকরি দিতে লালুপ্রসাদ যাদব। মামলা রুজু করে সিবিআই (CBI)। দায়িত্বভার নেয় ইডি। ইতিমধ্যেই সিবিআই ও ইডির তরফ থেকে লালুপ্রসাদ যাদবের বিরুদ্ধে চার্জশিট পেশ করা হয়েছে।

আরও পড়ুন: আওরঙ্গজেবের সমাধি বিতর্কে উত্তেজনা, নাগপুরে কার্ফু

গোটা ঘটনায় অনেকেই বলেছে, বিহারের বিধানসভা নির্বাচনের আগেই দুর্নীতি মামলা নিয়ে অনেকটাই চাপের মুখে লালুপ্রসাদ যাদব। এখন দেখার বিষয় পরবর্তী পরিস্থিতি কোন দিকে মোড় নেয়।

মুখ্যমন্ত্রী থাকাকালীন পশুখাদ্য কেলেঙ্কারিতে নাম জড়ায় লালুপ্রসাদ যাদবের। সেই মামলায় জেলেও যেতে হয়েছিল তাঁকে। তবে গোটা রাজনৈতিক জীবনে পশুখাদ্য দুর্নীতি ছাড়াও আরও একাধিক দুর্নীতিতে নাম জড়িয়েছে লালু প্রসাদ যাদবের। ফলে ৭৬ বছর বয়সেঈ ফের আইনি প্রক্রিয়ার মুখোমুখি হতে হচ্ছে তাঁকে।